        R O M Â N I A

JUDEŢUL HUNEDOARA 

   MUNICIPIUL BRAD

       P R I M A R U L
  Nr. 210/11050/21.11.2025
                                            R E F E R A T  DE  A P R O B A R E 
 privind prelungirea contractelor de închiriere pentru spaţiile şi terenurile aparţinând domeniului public şi privat al Municipiului Brad,

 pentru anul 2026

În evidența Primăriei Municipiului Brad există încheiate un număr de 228 de contracte de închiriere pentru spaţiile şi terenurile aparţinând domeniului public şi privat al Municipiului Brad.

Valabilitatea acestor contracte de închiriere încetează la data de 31 decembrie 2025, existând posibilitatea prelungirii acestora, anual, cu condiţia respectării clauzelor contractuale.
Astfel, am inițiat prezentul proiect de hotărâre prin care am propus prelungirea  acestor contracte pentru o perioadă de 1 (un) an, respectiv pentru perioada 1 ianuarie 2026 – 31 decembrie 2026,  condiţionat de achitarea la zi a chiriei datorate. Prelungirea contractelor se va face prin act adițional.
Prezentul proiect de hotărâre are ca scop principal asigurarea continuității desfășurării activităților economice și sociale în spațiile și pe terenurile aflate în proprietatea Municipiului Brad, închiriate persoanelor fizice și juridice.

Prelungirea contractelor de închiriere pentru o perioadă de 1 (un) an vine în întâmpinarea nevoii de stabilitate a chiriașilor, oferindu-le un mediu contractual sigur pentru planificarea activităților pe termen scurt. De asemenea, menține relația contractuală existentă, simplificând procedurile administrative atât pentru administrația publică locală, cât și pentru chiriași.

Cuantumul chiriei este cel stabilit în contractele de închiriere, urmând a fi indexat anual cu indicele de inflație, conform prevederilor legale în vigoare. Această măsură asigură că veniturile Municipiului Brad din chiriile respective sunt actualizate și își mențin puterea de cumpărare, protejând astfel interesul financiar al domeniului public și privat al municipalității.

Precizez că, în toate cazurile de întârziere la plata chiriei, au fost emise somații, iar pentru sume restante au fost inițiate proceduri de recuperare a datoriei prin intermediul instanțelor de judecată.

În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.

Invoc în susţinerea propunerii mele prevederile art. 129 alin. 2 lit. c, alin. 7 lit. b și lit. q, art. 297 din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin.  4 din Legea nr. 554/2004 a contenciosului administrativ, actualizată.

